
ОТНОСНО: Инвестиционно предложение (ИП) „Изграждане на еднофамилна жилищна сграда“, ПИ №43058.700.1665, с. Торос, общ. Луковит




УВАЖАЕМИ ГОСПОДИН В,
Във връзка с Ваше уведомление и допълнителна информация с вх. №АО-4966/24.09.2026 г. и вх. №АО-4966-1/29.09.2026 г. на РИОСВ – Плевен за ИП „Изграждане на еднофамилна жилищна сграда“, ПИ №43058.700.1665, с. Торос, общ. Луковит, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП попада в обхвата на чл. 2, ал. 2 от Наредбата за ОС.
1. ИП предвижда изграждане на свободно стояща еднофамилна жилищна сграда в ПИ №43058.700.1665, с. Торос, общ. Луковит. Сградата ще бъде едноетажна, без сутерен, с дървена конструкция и РЗП 74,85 кв. м. Водоснабдяването и електрозахранването на сградата ще се осъществи чрез присъединяване към преминаващите в близост съществуващи водопроводна и електропреносна мрежа. Формираните битово-фекални отпадъчни води ще се заустват във водоплътна изгребна яма. Генерираните строителни отпадъци при реализацията на ИП, ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците. При експлоатация на ИП генерираните битови отпадъци ще се управляват съгласно действащата сметосъбираща система на Община Луковит. 
За реализация на ИП е издадена Виза от Гл. архитект на Община Луковит за проектиране на свободно стояща жилищна сграда в обхвата на ПИ №43058.700.1665, с. Торос, общ. Луковит. 
ПИ №43058.700.1665, с. Торос, общ. Луковит, с площ 546 кв. м, вид територия „урбанизирана“, НТП „ниско застрояване до 10 м“, съгласно КАИС - Портал за електронни услуги на АГКК.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените защитени зони (на около 0,11 км) от мрежата НАТУРА 2000 са:
	- BG0001036 “Български извор”, за опазване на природни местообитания и на дивата флора и фауна, обявена със Заповед №РД-306/31.03.2021 г. на МОСВ (ДВ бр. 49/11.06.2021 г.).
	4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
	С оглед гореизложеното, отчитайки местоположението (извън границите на защитени зони от мрежата Натура 2000, в урбанизирана територия) и характера на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и върху най-близко разположените защитени зони BG0001036 “Български извор”, по отношение на:
	• Пряко или косвено унищожаване, увреждане или фрагментиране на природни местообитания и местообитания на видове от дивата флора и фауна, предмет на опазване в защитена зона BG0001036 “Български извор”;
•	Трансформация на местообитания на видове от дивата флора и фауна, безпокойство или прогонване на видове от дивата флора и фауна, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на видове от дивата флора и фауна, предмет на опазване в защитена зона BG0001036 “Български извор”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.




С уважение, 
  
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

